CELEX: C2005/057/55
Language: et
Date: 2005-03-05 00:00:00
Title: Kohtuasi T-486/04: Christos Michail'i 13. detsembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/32
            
         Christos Michail'i 13. detsembri 2004. aasta hagi Euroopa Ühenduste Komisjoni vastu
   (Kohtuasi T-486/04)
   (2005/C 57/55)
   Kohtumenetluse keel: prantsuse
   Christos Michail, elukoht Brüssel, esitas 13. detsembril 2004. aasta Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Haralambos Meidanis.
   Hageja palub esimese astme kohtul:
   
               —
            
            
               tühistada kostja 20. märtsi 2004. aasta otsus, millega lükati vaikimisi tagasi hageja poolt 20. novembril 2003 esitatud abitaotlus vastavalt personalieeskirjade artiklile 24 ja 13. septembri 2004. aasta otsus, millega lükati tagasi hageja poolt esitatud kaebus;
            
         
               —
            
            
               teha kohtukulude osas õiglane otsus.
            
         Õiguslikud alused ja peamised argumendid
   Hageja, komisjoni ametnik, esitas 20. novembril 2003 personalieeskirjade artikli 24 alusel abitaotluse, väites et ta on oma institutsiooni juhtkonna poolse moraalse ahistamise ohver. Oma hagiga taotleb ta eelnimetatud taotluse tagasi lükanud vaikiva otsuse, samuti otsuse, millega lükati tagasi tema personalieeskirjade artikli 90 lõike 2 alusel esitatud kaebus, tühistamist.
   Hageja heidab kostjale ette, et viimane ei reageerinud tema kaebustele väidetavate rikkumiste kohta ühenduse kaasfinantseeringute läbivaatamises ja kontrollis, vaid kaebustest tulenevalt võttis hageja suhtes hoopis teda hirmutava ja tema karjääri kahjustava hoiaku. Oma hagiavalduse toetuseks viitab ta personalieeskirjade artiklitele 12a, 21a, 22b ja 24, finantsmääruse sätetele, usaldusväärse finantsjuhtimise põhimõttele ja komisjoni finantshuvide kaitsele, töötajate õiglase ja erapooletu kohtlemise põhimõttele, samuti komisjonipoolsele ilmsele hindamisveale.